# เจอร์เมน เดโฟ
เจอร์เมน โคลิน เดโฟ โอบีอี (, เกิดเมื่อวันที่ 7 ตุลาคม ค.ศ. 1982) เป็นโค้ชฟุตบอลและอดีตนักฟุตบอลอาชีพชาวอังกฤษ ล่าสุดเขาทำหน้าที่เป็นโค้ชทีมอายุต่ำกว่า 18 ปี ของทีมทอตนัมฮอตสเปอร์

เจอร์เมน เดโฟ เริ่มต้นอาชีพด้วยการเป็นนักฟุตบอลระดับเยาวชนให้กับสโมสรชาร์ลตันแอทเลติก เมื่ออายุได้ 14 ปี ก่อนที่จะย้ายมาอยู่กับเวสต์แฮมยูไนเต็ด เมื่ออายุ 16 ปี โดยลงเล่นในระดับอาชีพให้กับเวสต์แฮม ยูไนเต็ดเป็นนัดแรกในปี ค.ศ. 2000 ก่อนจะถูกส่งไปหาประสบการณ์กับสโมสรบอร์นมัทด้วยสัญญายืมตัวตลอดฤดูกาล 2000–01 และกลับมาสู่เวสต์แฮมยูไนเต็ด 

หลังจากที่เวสต์แฮม ยูไนเต็ด ตกชั้นจากพรีเมียร์ลีกในปี 2003 เดโฟได้ย้ายมาร่วมทีมทอตนัมฮอตสเปอร์ในเดือนมกราคม ปี 2004 และลงเล่นให้กับสเปอร์นานถึง 4 ฤดูกาล ก่อนจะถูกขายให้กับสโมสรพอร์ตสมัท ในเดือนมกราคม ปี 2008 โดยเขาลงเล่นให้กับพอร์ตสมัทเพียงแค่ฤดูกาลเดียว หลังจากนั้นได้ย้ายกลับมายังทอตนัมฮอตสเปอร์ในเดือนมกราคม ปี 2009 

ในปี 2014 เดโฟย้ายไปเล่นฟุตบอลนอกสหราชอาณาจักรเป็นครั้งแรก โดยเขาย้ายไปเล่นให้กับโทรอนโต เอฟซี ในเมเจอร์ลีก ซอกเกอร์ สหรัฐอเมริกา แต่ไม่ประสบความสำเร็จเท่าที่ควร จึงได้ย้ายกลับมาเล่นในพรีเมียร์ลีกอีกครั้งในปีถัดมา กับสโมสรฟุตบอลซันเดอร์แลนด์ 

เดโฟ เป็นหนึ่งในนักฟุตบอลที่สามารถทำประตูในพรีเมียร์ลีกได้มากเกินกว่า 150 ประตู โดยยิงประตูในพรีเมียร์ลีกมากที่สุดเป็นอันดับที่ 7 (162 ประตู)"Jermain Defoe scores 100th Premier League goal after ditching celebratory T-shirt". Telegraph. Retrieved 9 January 2014 รวมทั้งเป็นผู้ทำประตูสูงสุดตลอดกาลลำดับที่ 5 ของสโมสรทอตนัม ฮอตสเปอร์ โดยเป็นผู้ยิงประตูในการแข่งขันฟุตบอลถ้วยยุโรปให้สโมสรมากที่สุดเป็นอันดับ 1 

ในการลงเล่นระดับชาติ เจอร์เมน เดโฟ ติดทีมชาติอังกฤษเป็นครั้งแรกในปี 2004 โดยลงเล่นให้กับทีมชาติอังกฤษทั้งหมด 57 นัด ยิงได้ 20 ประตู รวมถึงการลงเล่นและยิงประตูในฟุตบอลโลก 2010 ที่ประเทศแอฟริกาใต้

ประวัติ
เจอร์เมน เดโฟ เกิดที่เขตเบ็คตอน เมืองนิวแฮม ในมณฑลเกรเทอร์ลอนดอน, สหราชอาณาจักร มีพื้นฐานครอบครัวมาจากประเทศในแถบทะเลแคริบเบียน โดยแม่ของเขาเป็นชาวเซนต์ลูเชียและพ่อเป็นชาวโดมินิกัน เดโฟเริ่มเข้ารับการศึกษาในระดับชั้นประถมที่โรงเรียนประถมเซนต์ โจอาคิม และศึกษาต่อในระดับมัธยมที่โรงเรียนเซนต์ โบนาเวนเชอร์ส คาทอลิก ภายในเมืองนิวแฮม

เดโฟ ได้มีโอกาสเล่นฟุตบอลระดับสมัครเล่นกับ สโมสรฟุตบอลเซนรับ ที่ลงแข่งขันในซันเดย์ ลีก โดยสโมสรแห่งนี้มีชื่อเสียงในระดับท้องถิ่นและเคยผลิตนักฟุตบอลชื่อดังอย่าง ลี โบว์เยอร์ , จอห์น เทอร์รี, แอชลีย์ โคล และเล็ดลีย์ คิง หลังจากนั้นเขาได้การคัดเลือกให้เข้าสู่ศูนย์ฝึกฟุตบอลระดับสูงของสมาคมฟุตบอลอังกฤษ ในปี ค.ศ. 1997 ในขณะอายุได้เพียง 14 ปี โดยขณะอยู่ที่ศูนย์ฝึกของสมาคมฟุตบอล เดโฟ เข้ารับการศึกษาที่โรงเรียนอิดซอลล์

ที่ศูนย์ฝึกฟุตบอลของสมาคมฟุตบอลอังกฤษ เดโฟ ได้รับความสนใจจากสโมสรฟุตบอลชาร์ลตัน แอธเลติก ที่ดึงตัวเขาเข้าร่วมศูนย์ฝึกเยาวชนของสโมสร ก่อนที่เขาจะเซ็นสัญญาเป็นนักฟุตบอลอาชีพกับสโมสรฟุตบอลเวสต์แฮม ยูไนเต็ด

 สถิติอาชีพ 
 ทีมชาติ 

ทีมชาติปีลงเล่นประตูอังกฤษ200481200570200662200750200863200965201074201110201262201332201721รวมทั้งหมด5720

 ประตูในนามทีมชาติ 

ลำดับวันที่สนามนัดที่คู่แข่งประตูผลรายการแข่งขันอ้างอิง18 กันยายน 2004ไซลีเซียน สเตเดียม, คอร์ชอฟ, ประเทศโปแลนด์51–02–1ฟุตบอลโลก 2006 รอบคัดเลือก22 กันยายน 2006โอลด์แทรฟฟอร์ด, แมนเชสเตอร์, ประเทศอังกฤษ183–05–0ฟุตบอลชิงแชมป์แห่งชาติยุโรป 2008 รอบคัดเลือก34–041 มิถุนายน 2008เฮสลี ครอว์ฟอร์ด สเตเดียม, พอร์ตออฟสเปน, ประเทศตรินิแดดและโตเบโก282–03–0เกมกระชับมิตร53–0611 ตุลาคม 2008สนามกีฬาเวมบลีย์, ลอนดอน, ประเทศอังกฤษ315–15–1ฟุตบอลโลก 2010 รอบคัดเลือก710 มิถุนายน 2009สนามกีฬาเวมบลีย์, ลอนดอน, ประเทศอังกฤษ344–06–0ฟุตบอลโลก 2010 รอบคัดเลือก85–0912 สิงหาคม 2009อัมสเตอร์ดัม อารีนา, อัมสเตอร์ดัม, ประเทศเนเธอร์แลนด์351–22–2เกมกระชับมิตร102–2115 กันยายน 2009สนามกีฬาเวมบลีย์, ลอนดอน, ประเทศอังกฤษ362–02–1เกมกระชับมิตร1223 มิถุนายน 2010สนามกีฬาเนลสันมันเดลาเบย์, พอร์ตเอลิซาเบท, ประเทศแอฟริกาใต้421–01–0ฟุตบอลโลก 2010133 กันยายน 2010สนามกีฬาเวมบลีย์, ลอนดอน, ประเทศอังกฤษ441–04–0ฟุตบอลชิงแชมป์แห่งชาติยุโรป 2012 รอบคัดเลือก142–0154–01615 สิงหาคม 2012สตาด เดอ สวิส, แบร์น, ประเทศสวิตเซอร์แลนด์492–12–1เกมกระชับมิตร177 กันยายน 2012ซิมบรู สเตเดียม, คีชีเนา, ประเทศมอลโดวา503–05–0ฟุตบอลโลก 2014 รอบคัดเลือก1822 มีนาคม 2013ซานมารีโนสเตเดียม, แซร์ราวัลเล, ประเทศซานมารีโน533–08–0ฟุตบอลโลก 2014 รอบคัดเลือก198–02026 มีนาคม 2017สนามกีฬาเวมบลีย์, ลอนดอน, ประเทศอังกฤษ, 561–02–0ฟุตบอลโลก 2018 รอบคัดเลือก

 เกียรติประวัติ 
ทอตนัมฮอตสเปอร์
 ฟุตบอลลีกคัพ: 2007–08
 
รางวัลส่วนตัว
 Tottenham Hotspur Player of the Year: 2004
 Premier League Player of the Month: สิงหาคม 2009
 Sunderland Supporters' Player of the Year: 2015–16
 Sunderland Player of the Year: 2015–16

เครื่องราชอิสริยาภรณ์
 Officer of the Order of the British Empire: 2018